"Setswana Puo ya gae HL/P2 13 DBE/Ngwanaitseele 2021 NSC POTSO 8: POTSO YA TLHAMO OMPHILE UMPHI MODISE – DPS Monyaise Sekaseka maina otlhe a baanelwa ba padi ya Omphile Umphi Modise ka bophara, o akaretsa le difane go supa fa leina le ya boreelelong. Tshegetsa tshekatsheko e o ikaegile ka ditiragalo tsa padi. Boleele jwa tlhamo ya gago e nne mafoko a a ka nnang 400–450. [25] POTSO 9: DIPOTSO TSE DIKHUTSHWANE OMPHILE UMPHI MODISE – DPS Monyaise Buisa nopolo e e latelang, mme o arabe dipotso. NOPOLO B 'Nnyaya, mokapelo … Go siame, re tlaa ya ka Matlhatso a beke e e tlang.' MmaMosidi a se ka a itse gore o ka leboga mogatse jang. A mo tshwara ka seatla, ba tsamaya jaaka bakapelo e le gone ba ikutlwisang tswina ya lorato. Ka Matlhatso ka nako ya 10 mosong, kakapolodi ya dinaga, selemeladithota, thaladi ya mafatshe, ya itatlhela Olanti. Ka fa molapong go utlwala setshego sa bana ba thuma mo metsing a a 5 tsididi a letsha la Khanata, ba ja mokaragana jaaka namane tsa morole. MmaMosidi a gopola tsatsi le o neng a tsamaya le mosadimogolo MmaSebolai. A ditlhabi di mo kokobalele! E ne e tle e re a gopola motsing oo, a sulafale mogopolo. Bagologolo ba rile, ngwaga o sa nthateng kgabaganya, o sutele tse dingwe. Fa ba tsena mo segotlong a etelela mogatse pele gore fa mongwe wa baoki a ka mo 10 itse, a mo kope gore a se ka a rothisa mmutla madi. A nna tshego a se ka a fitlhela ope yo o ka mo tshwantshang. Ba tsenngwa mo dikamoreng tsa basimanyana gore ba itlhophele yo ba mmatlang. E re mogatse a ithaya a re o bonye mongwe yo o mo kgatlhang a mo ganele bontshonyana, bokhutshwanyane, bosesane. Ya re ba ntse ba tsamaya ba fitlha mo kamoreng ya basimane ba le bararo; yo mogolwane mo go bone 15 a ka nna nyaga tse tlhano. A mo atamela a tshwere pelo ka seatla … Fa a sena go nna a mo sekaseka, a inamologa a tlhantse. A ema tu! RraMosidi a garoga pelo. A simolola go ikotlhaela bopelonomi jwa gagwe; gonne o ne a ithaya a re mogatse o tlhabegile. Kgopolo ya loso ya feta jaaka logadima mo mogopolong wa gagwe. 20 'Mma, a ga o je monate?' MmaMosidi a boa kgakala. Fa a utlwa mogatse a bua nae a nyenya a ise a tlhaloganye potso ya gagwe. A arabela mo maibing, 'Ee, rra.' 'Go botlhoko kae?' 'Botlhoko? ...' A nyenya 'Nnyaya, rra, ga ke botlhoko gope … Ke ne ke utlwile ka tsa ga Morakile … A re ba bonye botlhe?' 25 9.1 Bobedi jo bo ya kae ka Matlhatso? (1) 9.2 Ba ya go dira eng kwa lefelong le o le kaileng mo go 9.1? (2) 9.3 Go ya ka temana, naya dilo di le PEDI tse di neng di dirwa ke bana kwa Olanti. (2) Kwalololo e ileditswe Phetla"